Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A választási eljárásról szóló 1997. évi C. törvény (Ve.) szabályozásából ered az állampolgárok beadványaiban
Paragraph Index: 175

A választási eljárásról szóló 1997. évi C. törvény (Ve.) szabályozásából ered az állampolgárok beadványaiban visszatérõen jelentkezõ, a központi nyilvántartásból a pártok által igényelhetõ személyes adatok letilthatatlanságával kapcsolatos probléma. A polgárok nem értik, hogy ha lehetõségük van adataik direkt marketing célú kiszolgáltatását megtiltani, miért nem tehetik meg ugyanezt a választási célú adatfelhasználás esetében. A biztos álláspontja szerint, melyrõl már több ízben tájékoztatta a politikai élet résztvevõit, indokolatlan, hogy a választási kampány esetén nem jár legalább ugyanaz a védelem a polgárok számára, mint amit a közvetlen üzletszerzést végzõ szervezetek tevékenységével szemben élvezhetnek. A változtatás által a törvényben biztosítani lehetne a személyes adataik kiadását korlátozó, illetve tiltó nyilatkozatot tett választópolgárok azon jogát, hogy adataikat ne szolgáltassák ki a választási kampány céljaira. Sokan úgy gondolják, a hatályos szabályozás elõsegíti a polgárok aktívabb részvételét a politikai életben és az adatletiltás lehetõvé tétele ellentétes azzal a méltányolható elvárással, hogy mind több polgár gyakorolja politikai jogait. A biztos megítélése szerint azonban a választópolgárok csak csekély hányada kérné adatai kiadásának korlátozását, és a kapcsolatfelvétel ilyen módjának kizárása korántsem eredményezné azt, hogy e rétegek kirekesztõdnének az egyébként kívánatos politikai párbeszédbõl. Az igazságügyi és rendészeti miniszter arról tájékoztatta az adatvédelmi biztost, hogy a tárca a személyi adat- és lakcímnyilvántartásban szereplõ adatoknak a pártok részére kampány céljából történõ szolgáltatásának letiltására lehetõséget kíván biztosítani. E tárgyban a kormány T/237. számon benyújtotta törvényjavaslatát az Országgyûléshez. A törvényjavaslatot e beszámoló írásakor még nem fogadták el. A pártok automatikus hívórendszerek igénybevételével bonyolított hívásai kapcsán érkezett a legtöbb panasz az Adatvédelmi Biztos Irodájához. Sokan zaklatásként élték meg a gyakori kéretlen telefonhívásokat, mások azt kifogásolták, hogy a hívásokat nem tudják megszakítani, és akadtak olyanok is, akiket titkos telefonszámukon kerestek fel a pártok. A panaszok kivizsgálása érdekében a biztos tájékoztatást kért a Fidesz-MPSZ és az MSZP illetékeseitõl is. A pártok közlése szerint az automatikus tájékoztatás közben és azt követõen személyhez kapcsolható adatokat, információkat

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes